CELEX: 22004A0424(01)
Language: mt
Date: 2003-11-07 00:00:00
Title: Ftehim bejn l-Unjoni Ewropea u r-Rumanija dwar il-parteċipazzjoni tar-Rumanija fil-forzi mmexxija mill-Unjoni Ewropea (l-EUF) f'dik li qabel kienet ir-Repubblika Jugoslava tal-Maċedonja

Avviż Legali Importanti

|

22004A0424(01)

Official Journal L 120 , 24/04/2004 P. 0062 - 0064

		Ftehimbejn l-Unjoni Ewropea u r-Rumanija dwar il-parteċipazzjoni tar-Rumanija fil-forzi mmexxija mill-Unjoni Ewropea (l-EUF) f'dik li qabel kienet ir-Repubblika Jugoslava tal-MaċedonjaL-UNJONI EWROPEA,min-naħa l-waħda, uR-RUMANIJA,min-naħa l-oħra,minn issa ‘l quddiem imsejħa il-"Partijiet",WARA LI QIESU- l-adozzjoni mill-Kunsill ta' l-Unjoni Ewropea ta' l-Azzjoni Konġunta 2003/92/CFSP Il-Politika Komuni Barranija u s-Sigurtàħ tas-27 ta' Jannar 2003 dwar l-Operazzjoni Militari ta' l-Unjoni Ewropea f'dik li qabel kienet ir-Repubblika Jugoslava tal-Maċedonja,- l-istedina lir-Rumanija biex tieħu sehem fl-operazzjoni mmexxija mill-Unjoni Ewropea,- it-tkomplija b'suċċess tal-proċess tal-Ġenerazzjoni tal-Forza u r-rakkommandazzjoni mill-Kmandant ta' l-Operazzjoni u l-Kumitat Militari ta' l-UE li jaqblu dwar il-parteċipazzjoni tar-Rumanija fl-operazzjoni mmexxija mill-UE,- id-deċiżjoni tal-Kumitat Politiku u tas-Sigurtà tal-11 ta' Marzu 2003 li jaċċetta l-kontribuzzjoni tar-Rumanija fl-operazzjoni mmexxija mill-UE,- L-Iskambju ta' l-Ittri bejn il-Gvern ta' dik li qabel kienet ir-Repubblika Jugoslava tal-Maċedonja u s-Segretarju Ġenerali/Rappreżentant Għoli dwar il-kondotta ta' l-operazzjoni,- il-Ftehim konkluż fil-21 ta' Marzu 2003 bejn il-UE u l-Gvern ta' dik li qabel kienet ir-Repubblika Jugoslava tal-Maċedonja dwar l-istatus ta' l-EUF u l-personal tagħha,FTIEHMU KIF ĠEJ:Artikolu 1Il-Qafas u d-definizzjonijiet1. Ir-Rumanija għandha tassoċja lilha nfisha mad-disposizzjonijiet ta' l-Azzjomi Konġunta 2003/92/CFSP dwar il-Forzi mmexxija mill-Unjoni Ewropea f'dik li qabel kienet ir-Repubblika Jugoslava tal-Maċedonja, adottata mill-Kunsill ta' l-Unjoni Ewropea fis-27 ta' Jannar 2003, skond id-disposizzjonijiet stabbiliti fl-Artikoli li ġejjin.2. Għall-għanijiet ta' dan il-Ftehim, id-definizzjonijiet li ġejjin għandu jkollhom it-tifsiriet assenjati lilhom kif hawn taħt:(a) l-"Operazzjoni Concordia" tfisser l-Operazzjoni Militari ta' l-Unjoni Ewropea f'dik li qabel kienet ir-Repubblika Jugoslava tal-Maċedonja stabbilita bl-Azzjoni Konġunta 2003/92/CFSP;(b) "Forzi mmexxija mill-Unjoni Ewropea" (EUF) tfisser il-kwartieri ġenerali militari ta' l-UE, l-unitajiet/elementi kostitwenti nazzjonali li jikkontribwixxu għall-Operazzjoni Concordia, l-attivi tagħhom u l-mezzi tagħhom tat-trasport;(ċ) "il-personal ta' l-EUF" tfisser il-personal ċivili u militari assenjati ma' l-EUF;(d) "mekkaniżmu" ifisser il-mekkaniżmu tal-finanzjament operattiv stabbilit bid-Deċiżjoni tal-Kunsill li ġġib id-data tas-27 ta' Jannar 2003 għalbiex jipprovdi għall-finanzjament ta' l-ispejjeż komuni ta' l-Operazzjoni Militari ta' l-Unjoni Ewropea f'dik li qabel kienet ir-Repubboika Jugoslava tal-Maċedonja;(e) "Stati parteċipanti" tfisser l-Istati Membri li japplikaw l-Azzjoni Konġunta riferita fil-paragrafu 1 ta' hawn fuq u l-pajjiżi terzi li jipparteċipaw fl-Operazzjoni Concordia billi jipprovdu forzi, personal jew attivi;(f) "Kummissjoni tal-Pretensjonijiet Konġunti" tfisser il-Kummissjoni tal-Pretensjonijiet Komuni stabbilita skond l-Artikolu 13 tal-Ftehim bejn l-Unjoni Ewropea u dik li qabel kienet ir-Repubblika Jugoslava tal-Maċedonja dwar l-istatus tal-forzi mmexxija mill-Unjoni Ewropea f'dik li qabel kienet ir-Repubblika Jugoslava tal-Maċedonja.Artikolu 2Il-Parteċipazzjoni fl-operazzjoni1. Ir-Rumanija għandha tieħu sehem fl-Operazzjoni Concordia b'kontinġent kif stabbilit fil-Konferenza għall-Ġenerazzjoni tal-Forza. Jekk meħtieġ, għandha tiġi żgurata r-rotazzjoni tal-personal issekondat.2. Ir-Rumanija għandha tiżgura illi l-forzi u l-personal tagħha jindaħlu għall-missjoni tagħhom skond id-disposizzjonijiet ta' l-Azzjoni Konġunta 2003/92/CFSP, il-pjan ta' l-operazzjoni u l-miżuri ta' implimentazzjoni.3. Ir-Rumanija għandha tgħarraf lill-Kmandant ta' l-Operazzjoni ta' l-UE, lill-Kmandant tal-Forzi ta' l-UE u lill-personal militari ta' l-UE b'kull bidla fil-parteċipazzjoni tagħha fl-Operazzjoni Concordia.Artikolu 3L-Istatus1. Il-forzi u l-personal li jieħdu sehem fl-Operazzjoni Concordia għandhom ikunu rregolati bil-Ftehim bejn l-Unjoni Ewropea u l-FYROM (il-Forza Y mir-Rumanija) dwar l-istatus tal-forzi mmexxija mill-Unjoni Ewropea fil-FYROM u l-arrangamenti ta' implimentazzjoni tal-Ftehim.2. L-istatus tal-personal ikkontribwit lill-kwartieri ġenerali jew lill-elementi tal-kmand lokati ‘l barra mill-FYROM għandhom ikunu rregolati b'arranġamenti bejn il-kwartieri ġenerali u l-elementi tal-kmand interessati u r-Rumanija.Artikolu 4Il-Katina tal-kmand1. Il-parteċipazzjoni tar-Rumanija fl-Operazzjoni Concordia hija mingħajr preġudizzju għall-awtonomija tal-għemil tad-deċiżjonijiet ta' l-Unjoni Ewropea.2. Il-forzi kollha u l-personal kollu għandhom jissoktaw taħt il-kmand sħiħ ta' l-awtoritajiet nazzjonali tagħhom.3. L-awtoritajiet nazzjonali għandhom jittrasferixxu l-kontroll operattiv (l-OPCON) lill-Kmandant ta' l-Operazzjoni ta' l-UE. Il-Kmandant ta' l-Operazzjoni huwa intitolat li jiddelega l-awtorità tiegħu.4. Ir-Rumanija għandu jkollha l-istess drittijiet u obbligi f'dak li għandu x'jaqsam mal-ġestjoni minn jum għal jum ta' l-Operazzjoni Concordia bħall-Istati Membri parteċipanti skond l-Artikolu 8(4) ta' l-Azzjoni Konġunta 2003/92/CFSP u d-Deċiżjoni tal-Kumitat Politiku u tas-Sigurtà FYROM/1/2003 dwar l-istabbiliment tal-Kumitat tal-Kontributuri.5. Ir-Rumanija għadna teżerċita l-ġurisdizzjoni fuq il-personal tagħha. Il-Kamnant ta' l-Operazzjoni u l-Kmandant tal-Forza jistgħu f'kull ħin jitolbu l-irtirar tal-personal tar-Rumanija,6. Għandu jiġi maħtur rappreżentant militari anzjan (SMR) mir-Rumanija għalbiex jirrappreżenta l-kontinġent nazzjonali fl-EUF. Is-SMR għandu jikkonsulta lill-Kmandant tal-Forza fuq il-materji kollha li jaffettwaw l-Operazzjoni Concordia u għandu jkun resposabbli mid-dixxiplina minn jum għal jum tal-kontinġent.Artikolu 5It-Tagħrif ikklassifikatIr-Rumanija għandha tieħu l-miżuri approprjati sabiex tiżgura illi, meta tagħrif ikklassifikat ta' l-UE jiġi amministrat mill-personal tagħha, dan il-personal jirrispetta r-regolamenti tas-sigurtà tal-Kunsill ta' l-Unjoni Ewropea, li jinsabu fid-Deċiżjoni tal-Kunsill 2001/264/KE [1], u tista' tinħareġ iktar gwida mill-Kmandant ta' l-Operazzjoni.Artikolu 6L-Aspetti finanzjarji1. Mingħajr preġudizzju għall-Artikolu 7, ir-Rumanija għandha tassumi l-ispejjeż kollha assoċjati mal-parteċipazzjoni tagħha fl-Operazzjoni Concordia għajr jekk l-ispejjeż ikunu bla ħsara għall- finanzjament komuni kif iddikjarat fl-estimi finanzjarji operattivi ta' l-operazzjoni.2. Fil-każijiet meta l-Kummissjoni Konġunta tal-Pretensjonijoiet tikkonċedi ħlas għall-ħsarat lil persuni naturali jew legali mill-FYROM, ir-Rumanija għandha tħallas dawn il-ħsarat jekk il-mewt, il-korriment, il-ħsara jew it-telfien ikunu kkawżati mill-personal tagħha jew mill-attivi tagħha, għajr jekk jiddeċiedi li jħallas għal dawn il-ħsarat il-mekkaniżmu, skond l-Artikolu 9(3) tad-Deċiżjoni tal-Kunsill tas-27 ta' Jannar 2001 li tistabbilixxi l-mekkaniżmu.Artikolu 7Il-Kontribuzzjonijiet għall-ispejjeż komuni1. Ir-Rumanija għandha tikkontribwixxi ammont ta' EUR 3660,50 kull sitt xhur lejn l-ispejjeż komuni ta' l-Operazzjoni2. Għandu jiġi konkluż arranġament bejn l-amministratur tal-mekkaniżmu, stabbilit bid-Deċiżjoni tal-Kunsill tas-27 ta' Jannar 2004 għalbiex jipprovdi għall-finanzjament ta' l-ispejjeż komuni ta' l-operazzjoni, u l-awtorijajiet amministrattivi kompetenti tar-Rumanija. Dan l-arranġament għandu jinkludi disposizzjonijiet dwar:(a) l-arranġamenti għall-ħlas u l-ġestjoni tal-kontribuzzjoni finanzjarja;(b) l-arranġamenti tal-verifika li jkopru l-kontroll u l-verifika tal-kontribuzzjoniji finanzjarja, meta approprjat.3. Il-kontribuzzjonijiet tar-Rumanija għall-ispejjeż komuni ta' l-Operazzjoni Concordia għandhom jiġu ddepożitati fil-kont tal-bank li għandu jiġi indikat lil dan l-Istat mill-amministratur tal-mekkaniżmu.Artikolu 8In-Nuqqas tal-konformitàJekk waħda mill-Partijiet parteċipanti tonqos milli tħares l-obbligi essenzali tagħha stabbiliti fl-Artikoli ta' qabel, il-Parti l-oħra għandu jkollha d-dritt li ttemm dan il-ftehim billi tagħti avviż ta' xahar.Artikolu 9Id-Dħul fis-seħħDn il-Ftehim għandu jidħol fis-seħħ mal-firma tiegħu.Għandu jissokta fis-seħħ għat-tul taż-żmien tal-kontribuzzjonijiet tar-Rumanija għall-operazzjoni.Magħmul fi Brussel,+++++ TIFF +++++fil-lsien Ingliż f'erba' kopji.Għall-Unjoni Ewropea+++++ TIFF +++++Għar-Rumanija+++++ TIFF +++++[1] ĠU L 101, tal-11.4.2001, p. 1.--------------------------------------------------